Maailma suurimate keemiaettevõtete hulka kuuluv Venemaa keemiakontsern
EuroChem avab 6. detsembril Sillamäe sadamas tankeriterminali TankChem.
5,7 hektaril paiknev TankChem on esimene naftakeemiatoodete terminal Kirde-Eestis. Terminali läbilase, mis septembris oli 15 000 tonni kuus, kasvab 30 kuni 40 korda, vahendas etv24.ee vene veebilehte Russia Newswire.
EuroChem peab strateegiliseks terminali asukohta Euroopa Liidu ja Venemaa piiri lähedal ning seotust Peterburi-Tallinna raudteeliiniga. Terminalis laaditakse kemikaalid tsisternvagunitest otse Euroopasse ja Lõuna-Ameerikasse suunduvatele tankeritele.
EuroChem on varem põhjendanud otsust rajada terminal just Sillamäe sadamas sellega, et võrreldes Ust-Luga sadamaga on Eesti omal paremad kasutustingimused ja suuremad sügavused. Sillamäe sadamast saab tankereid saata otse Ameerikasse, kus näiteks on EuroChemis toodetava metanooli üks põhiturgusid.